קית' רניירי

קית' אלן רניירי (באנגלית: Keith Allen Raniere; נולד ב-26 באוגוסט 1960) הוא מנהיג כת אמריקאי שהורשע בשורה של מעשי סחיטה ושחיתות וכן בסחר בבני אדם, עבירות מיניות והונאה. רניירי הוא אחד המייסדים של הכת "נקסיום" שבתחילה הציגה עצמה כתוכנית שיווק רשתי המתמקדת בעזרה עצמית ומציעה קורסים בהתפתחות אישית ובסיסה באולבני, ניו יורק. הכת פעלה החל מ-1998 ועד 2018 ומנתה כ-700 חברים וביניהם סלבריטאים ואנשי העשירון העליון. בתפקידו בנקסיום, רניירי כונה "החלוץ" ("Vanguard"). מספר רב של אנשים בעלי שם בתחום הדת, החוק והסוציולוגיה תיארו את נקסיום ככת. מומחים לבריאות הנפש וכן חוקרי כתות כדוגמת ריק אלן רוס (אנ'), דיאן בנסקוטר וסטיבן חסן (אנ') כינו את רניירי כמנהיג כת ששולט על מאמיניו בכוחניות בעזרת מניפולציות. מספר נשים טענו שהן חוו התעללות מינית על ידי רניירי, כשלוש נשים אף היו קטינות בזמן ביצעו המעשים. בשנת 2018, דיווחים שעוסקים בהתעללות הקשורים לארגון סתרים הפועל בתוך נקסיום בשם "דוס" או "הנדר" הובילו למעצרו של רניירי וחמישה חברים נוספים בנקסיום.. ב-19 ביוני 2019, חבר המושבעים בבית המשפט בניו יורק פסק שרניירי אשם באינוס קטין, סחר במין וקיום עבודות כפייה בתוך הכת. בית המשפט קיבל את עדותן של יותר ממאה נשים ובהן תיאורי מעשיו של רניירי. ב-27 באוקטובר 2020, השופט ניקולאס גרופיס (אנ') פסק את עונשו של רניירי: מאסר של 120 שנה וקנס בשווי 1.75 מיליון דולר. רניירי נולד ב-26 באוגוסט 1960 בברוקלין, ניו יורק והוא בנם היחיד של ג'יימס רניירי (1932–2020), מנהל פרסום במקצועו ושל ורה אושיפקו (1931–1978) שהייתה מדריכת ריקודים סלוניים. כשרניירי היה בן 5, משפחתו עברה להתגורר בסופרן, ניו יורק (אנ') וכאשר היה בן 8, הוריו נפרדו. רניירי למד בבית הספר התיכון בסופרן עד כיתה ט' ולאחר מכן עבר לבית הספר ברוקלנד קאונטי בפרבר קונגרס שבניו יורק (אנ'). רניירי סיים את לימודיו התיכוניים ביוני 1978, חודשיים לפני יום הולדתו ה-18.[דרוש מקור] כמבוגר, רניירי סיפר שהוא קרא את ספרו של אייזק אסימוב "המוסד האחר" בגיל 12 והודה שהספר השפיע על עבודתו בנקסיום. בשנת 1982, רניירי סיים את לימודיו במכון הפוליטכני רנסלר עם ממוצע ציונים של 2.26 (שווה ערך ל-"בלתי מספיק" בישראל), אף על פי שהוא כמעט ונשר מהמוסד והחמיץ מספר רב של שיעורים. רניירי הועסק כמתכנת מחשבים במחלקת השחרורים של מדינת ניו יורק (אנ'). בשיחה עם חברה של אביו ועם שותפתו העסקית לשעבר, ברברה בוצ'י, היא תיארה את השינוי שחל ברניירי: "[ג'יימס] סיפר לקית' כמה מוכשר וכשרוני הוא היה. והוא אמר שזה היה בדיוק כמו מתג שהוזז. בכך, בין לילה, [רניירי] התייחס לעצמו כישו [וחשב] שהוא מרומם מאדם, כאילו הוא קדוש. [ג'יימס] אמר שהמשפט הזה חלחל באופן מידי לראשו של רניירי". לפי דבריה של בוצ'י, אמו של רניירי דיווחה שהיא "שמעה עשרות נשים צעירות... מתקשרות לבית, ושרניירי... אמר לכל אחת את אותו הדבר: אני אוהב אותך. את מיוחדת, את חשובה, את היחידה בחיי ואני אוהב אותך". ורה (אמו של רניירי) הוסיפה: "הוא אמר את זה לכל הבנות. הוא שיקר בבירור כי אף אחת מהן לא הייתה מיוחדת!". ביוני 1988, העיתון "Times Union (אנ')" באולבני דיווח שרניירי שייך עצמו לארגון "Mega Society (אנ')" לאחר שזכה בניקוד גבוה בבחינה של מייסד "Mega Society", רונלד ק. הופלין (אנ'): בחינה המורכבת מ-48 שאלות הבודקת את מנת המשכל של הנבחנים שפורסמה בירחון "Omni (אנ')" באפריל 1985.[דרוש מקור] אף על פי שהמבחן זכה לביקורות קוטלות מכיוון שלא נתמך על ידי אנשי מקצוע בתחום. ספר השיאים של גינס משנת 1989 (המהדורה האחרונה שכללה בתוכה קטגוריה הבודקת את מנת המשכל) תיאר את "Mega Society" כ-"האחווה הכי אקסקלוסיבית שמקדשת חברים בעלי מנת משכל גבוהה" ומהדורת הספר משנת 1989 כללה את רניירי, מרילין ווס סוואנט ואריק הארט כחברים בעלי מנת המשכל הכי גבוהה בארגון. במהלך שנות ה-80, רניירי הועסק על ידי חברת השיווק הרשתי "Amway (אנ')". בשנת 1990, רניירי הקים חברת שיווק רשתי משלו וקרא לה בשם "Consumers' Buyline Inc." (או CBI בקיצור), מועדון לקוחות שמציע ללקוחותיו הנחות בחנויות שונות בתמורה לגיוס של חברים חדשים. במהלך פגישת שיווק, רניירי הכיר אישה בשם טוני נטלי, שיחד עם בעלה דאז הפכה לאשת מכירות מובילה בארגון. נטלי ובנה עברו להתגורר בקליפטון פארק (אנ'), ניו יורק במטרה להיות קרובים לרניירי. לאחר מכן, נטלי התגרשה וזמן מה לאחר מכן החלה לצאת עם רניירי למשך שמונה השנים הבאות. בשנת 1993, CBI החלה לקרוס וצוותי חקירות מ-20 מדינות פתחו בחקירה נגד החברה. מערכת המשפט במדינת ניו יורק הגישה תביעה נגד הארגון וכינתה אותו "תרמית פירמידה". בשנת 1994, רניירי הקים חברה חדשה בשם "National Health Network", שמטרתה היא מכירת ויטמינים בכמויות מסחריות. החברה קרסה 3 שנים לאחר פתיחתה. בשנת 1996, רניירי חתם על הסדר טיעון במסגרתו החקירה נגד CBI הופסקה. מבלי להודות באשמה, רניירי הסכים לשלם קנס בשווי 40 אלף דולר. בסופו של דבר, רניירי שילם רק 9,000 דולר למדינה, אף על פי שנטען ששוויו של רניירי עומד על מיליון דולר. רניירי הצהיר שאין ביכולתו לשלם את שאר הקנס. הסדר הטיעון מנע מרניירי לגייס או לקדם חברים חדשים לארגון ובית המשפט הכריז על הארגון כתרמית. ערך מורחב – נקסיום בשנת 1998, נטלי פגשה את ננסי זלסמן (אנ'), שהייתה במקצועה אחות, מומחית להיפנוזה ול-NLP. נטלי סיפרה לאחר מכן: ננסי אמרה לי: "את כל כך נחמדה, איך אוכל לעזור לך? אז אמרתי: "ובכן, את יכולה לעזור לי עם בן הזוג שלי". היו לו רעיונות משוגעים והוא הפך לבלתי יציב שוב... היא הקשיבה ואמרה, "הו, זה קל, אני יכולה לעזור לך. הוא סוציופת...". הם נפגשו ולאחר ארבעה ימים היא חזרה אלי עם עיניים בוהקות ואמרה לי: "אין לך מושג מי הוא" ואני השבתי, "וואוו, עוד אחת נפלה". המקור באנגלית Nancy said, "You're so wonderful; how can I help you?" So I said, "Well, you can help me with my boyfriend." He had grandiose ideas and his hours were becoming erratic again ... She listened and she said, "Oh that's easy, I can help you. He's a sociopath ..." They met, and four days later she came out with the glazed eyes and gave me the, "You don't know who he is", and I was like, "Wow, there goes another one רניירי וזלסמן הקימו ביחד תוכנית להכשרת מנהלים (באנגלית: Executive Success Programs או ESP בקיצור) שנועדה להעניק ללקוחותיה כלים לשיפור עצמי. מספר שנים לאחר מכן, התכנית שינתה את שמה לשם "נקסיום". רניירי, שאימץ את הכינוי "החלוץ" כמחווה למשחק הווידאו האהוב עליו, תיאר את הכינוי כ-"השמדתו של האויב מחזקת את כוחו של האדם". רוב שיטות הלימוד בנקסיום התבססו על שיטות הלימוד של איין ראנד, שהייתה אחת הסופרות האהובות על רניירי. כבר ב-2003 נרשמו לשיעורי הארגון כ-3,700 אנשים, בהם סטיבן קופר, מנכ"ל חברת האנרגיה אנרון, איש העסקים הקנדי-יהודי אדגר ברונפמן ובנותיו קלייר ברונפמן (אנ') ושרה ברונפמן (אנ'), השחקניות האמריקאיות גרייס פארק ולינדה אוונס ואף אנה כריסטינה פוקס, בתו של נשיא מקסיקו לשעבר, ויסנטה פוקס ועוד מספר אנשים. ב-2003 תבעה נקסיום את מכון רוס בטענה כי התבצעה הפרת זכויות יוצרים בגין פרסום קטעי תוכן מתוך המדריך שלהם בשלושה מאמרים שנכתבו ופורסמו על ידי חוקר הכתות ריק אלן רוס ופורסמו באתר האינטרנט שלו. רוס העלה באתרו לצד הפרסומים הערכת פסיכיאטר שכינה את המשטר של הארגון כ"שטיפת מוח". באוקטובר 2003, פרסם המגזין "פורבס" מאמר ביקורתי על נקסיום ורניירי. על פי המגזין ואניטי פייר, בנקסיום ציפו לסיקור חיובי, והיו מוטרדים במיוחד מדבריו של ברונפמן, שאמר ל"פורבס" כי הוא מאמין שנקסיום היא כת, וכי הוא מוטרד מ"ההשקעה הרגשית והפיננסית" של בנותיו קלייר ושרה ברונפמן בארגון. בשנת 2006, פרסם פורבס מאמר על האחיות ברונפמן, בו צוין כי נטלו מסגרת אשראי להלוואת 2 מיליון דולר לארגון, הניתנות לפירעון באמצעות אימונים אישיים והתייעצויות טלפוניות עם זלצמן. מאמר אחר שפורסם ב"פורבס", בשנת 2010, דן בכישלונות של השקעות ועסקאות נדל"ן של האחיות ברונפמן, שנעשו בעצתו של רניירי. באותה עת גם עיתון העסקים הישראלי, "גלובס", ביקש את תגובתו של אדגר ברונפמן למעורבות בנותיו בכת כביכול, אך הוא הכחיש ואמר: "הכל בולשיט". בנוסף דיווח העיתון "ניו יורק פוסט" כי הוא מחזיק סרטון מ-2009, המציג את רניירי מדבר עם קבוצת נשים החברות בארגון, שהתעמתו עמו לפני שעזבו את הקבוצה, והוא אמר להם בתגובה: "כבר קרה שדאגתי למותם של אנשים בגלל אמונותי – או בגלל אמונותיהם". בשנת 2006, בעקבות עזיבתה של השחקנית הקנדית קריסטין קרוק את "נקסיום" זמן קצר לאחר הצטרפותה, נסעה זלצמן לוונקובר שבקנדה וגייסה את השחקנית האמריקנית אליסון מאק. מאק נשארה והפכה לפעילה בכת, ואף שכנעה את הוריה ללמוד חלק מהקורסים שהציעה חברת הקש של הכת. ב-2011 עברה מאק לקלפיטון פארק שבניו יורק כדי להיות קרובה לבסיס הראשי של הכת באולבני. בשנת 2008, על פי החשד, האחיות ברונפמן לחצו על סטיבן הרביטס, איש אמונו של אביהן, לבקש מתובע מחוז אלבני דייוויד סוארס, מושל ניו יורק אליוט שפיצר, והתובעת הכללית של ניו ג'רזי אן מילגרם, להתחיל בחקירות פליליות בנוגע לגורמים ועיתונאים המבקרים את פעילות הארגון. על פי הדיווחים, נקסיום שמרה תיקים עם מידע על סוארס, שפיצר, היועץ הפוליטי רוג'ר סטון והסנאטור האמריקאי צ'אק שומר, בארגז במרתף ביתה של ננסי זלצמן. נקסיום פיתחה לעצמה מוניטין של רדיפה אגרסיבית אחרי מבקרים ועריקים שעזבו את שורותיה, כולל שימוש בהתדיינות משפטית כדי להעניש את מבקריו של רניירי, הארגון או שיטות האימון שלו. ביוני 2017, דיווח העיתונאי החוקר פרנק פארלאטו,[דרוש מקור] אודות "דומינוס אובססיבוס סורוריום" – DOS (Dominus Obsequious Sororium), "אחוות סודית" שקמה בשנת 2015 במסגרת נקסיום, שבה החברות נקראו שפחות. על גופן היה מוטבע כיתוב בו נראים ראשי התיבות של קית רניירי (KR) או אליסון מאק (AM ועוד קו מיותר), הוטלה עליהן ענישה גופנית מצד "אדוניהן", והן נדרשו לספק תמונות עירום שלהן או מידע על מעשה פלילים שהן עשו כדי שהדבר ישמש כ"בטוחה" נגדן במקרה ויחליטו להעיד או לפעול כנגד הכת. טענותיו של פארלאטו חוזקו על ידי מאמר שנכתב לאחר מכן, באוקטובר 2017, בניו יורק טיימס. נציגי אכיפת החוק טענו כי חברי הכת נאלצו להיות חלק ממעגל של עבדות מינית. שרה אדמונדסון, שחקנית קנדית, סיפרה כי עזבה את נקסיום לאחר שמאק הכניסה אותה לאחווה הסודית במרץ 2016, בביתה באלבני. אדמונדסון טענה כי המשתתפות בטקס החניכה, עמדו בעירום, כשהן מוחזקות על ידי מאק ושלוש נשים נוספות, והרופאה הקשורה לארגון, דניאל רוברטס, הטביעה חותם על גופן באמצעות אזמל מנתחים. ב-15 בדצמבר 2017 שודרה בתוכנית התחקירים "20/20", ברשת ABC, כתבת תחקיר שכללה ראיונות עם חסידי נקסיום לשעבר, כולל אדמונדסון וקתרין אוקסנברג, שטענה כי בתה נמצאת בסכנה בגלל הארגון. כמה חברים לשעבר דיווחו על ניצול כלכלי ומיני בידי מנהיגי נקסיום. במרץ 2018 רניירי נעצר והוגש נגד כתב אישום בהאשמות הקשורות לארגון, בהם סחר במין, קשירת קשר לסחר במין וקשירת קשר לביצוע עבודת כפייה, הוא נעצר במקסיקו והוחזק במעצר בניו יורק לאחר שהתייצב בבית המשפט הפדרלי שבפורט וורת' בטקסס. בכתב האישום נטען כי רניירי אילץ לפחות אישה אחת לקיים איתו יחסי מין, אישה שאילצה את חברות הכת לעבור את טקס ההטבעה המסורתי של הכת. הפרקליט, ריצ'רד דונוג טען כי רניירי "יצר חברה סודית של נשים שקיים איתן יחסי מין, הטביע עליהן את ראשי התיבות של שמו ואף סחט אותן באיומים שישחרר את המידע האישי והרגיש ביותר שלהן". זמן קצר לאחר מעצרו של רניירי פשטו כוחות המשטרה על ביתה של ננסי זלצמן. ב-20 באפריל 2018, נעצרה גם אחת מבכירות הארגון, השחקנית אליסון מאק והוגש נגד כתב אישום עם האשמות דומות לאלו של רניירי. לטענת התובעים, מאק גייסה נשים לחברה של רניירי ואז לכת עצמה ואף אילצה אותן לקחת לקיים יחסי מין עם רניירי. עוד נטען כי מאק היא הבכירה ביותר בארגון לאחר רניירי. פחות משבוע לאחר מכן, מאק שוחררה בערבות של 5 מיליון דולרים והוחזקה במעצר בית עם הוריה בקליפורניה. ב-4 במאי הודה רניירי באשמה. ביולי 2018, קלייר ברונפמן שוחררה בערבות של 100 מיליון דולר, לאחר שנעצרה במסגרת החקירה של הכת. ב-30 בספטמבר 2020, היא נידונה ל-81 חודשי מאסר על חלקה בפעילות הכת, ברונפמן הודתה בהאשמות נגדה. במרץ 2019, הודתה גם זלצמן באשמת קשירת קשר למעשה פלילי, וכן בקשירת קשר לסחיטה. עוד באותו החודש הודתה מאק גם באשמת סחיטה. ביוני 2021 נידונה מאק ל-3 שנות מאסר. המשפט הפדרלי של רניירי החל ב-7 במאי 2019. וב-19 ביוני 2019 הוא הורשע בסחיטה באיומים, בסחר בנשים ובעבודות כפייה, הלבנת כספים ואחזקת חומרים פורנוגרפיים פדופיליים. באוקטובר 2020, הוא נידון ל-120 שנות מאסר. בינואר 2020 הוגשה בניו יורק תביעה פדרלית נגד רניירי וכ-14 ממקרוביו על ביצוע ניסויים פסיכולוגיים בלתי חוקיים על חברי הכת והתעללות פיזית, רגשית וכלכלית בהם. NXIVM: What We Know About Alleged Sex Trafficking, Forced Labor – Rolling Stone, web.archive.org, ‏2018-06-12 James M. Odato, NXIVM courts rich, powerful and influential, https://www.timesunion.com/, ‏Feb 22, 2012 Nicole Chavez, These are the people involved in the scandal around alleged sex cult inside Nxivm, CNN, ‏2019-05-24 Amelia Harnish,Tristan Offit, How NXIVM Brainwashed My Brother, www.refinery29.com Eastern District of New York | Founder Of “Nxivm,” a Purported Self-Help Organization, and Five Others Charged in Superseding Indictment with Racketeering Conspiracy | United States Department of Justice, www.justice.gov, ‏2018-07-24 Susan J. Palmer, NXIVM and #MeToo, Nova Religio 24, 2021, עמ' 104–112 Robin Boyle, Preventing Predatory Alienation by High-Control Groups: The Application of Human Trafficking Laws to Groups Popularly Known as Cults, and Proposed Changes to Laws Regarding Federal Immigration, State Child Marriage, and Undue Influence, papers.ssrn.com, ‏25 Jun 2021 IJCAM - Introduction - Comparative Reflections on Scientology and NXIVM, www.ijcam.org Susan Raine, Narcissistic sexual predation: Keith Raniere’s grooming practices in NXIVM, 2021 Julia Naftulin, The 3 main personality traits of cult leaders, according to a cult-recovery therapist, Business Insider Correa, Carla (2023-07-05). "A Timeline of the Nxivm Sex Cult Case". The New York Times. ISSN 0362-4331. נבדק ב-2024-08-19. Eastern District of New York | Jury Finds Nxivm Leader Keith Raniere Guilty of All Counts | United States Department of Justice, www.justice.gov, ‏2019-06-19 Moynihan, Colin (2019-06-19). "Nxivm's Keith Raniere Convicted in Trial Exposing Sex Cult's Inner Workings". The New York Times. ISSN 0362-4331. נבדק ב-2024-08-19. "I Survived": Keith Raniere's Victims Get Closure After Sentencing, spectrumlocalnews.com Sarah Berman, NXIVM Survivor India Oxenberg on Why She Didn't Believe She Was Brainwashed, VICE, ‏2020-10-26 Hong, Nicole; Piccoli, Sean (2020-10-27). "Keith Raniere, Leader of Nxivm Sex Cult, Is Sentenced to 120 Years in Prison". The New York Times. ISSN 0362-4331. נבדק ב-2024-08-19. Eastern District of New York | NXIVM Leader Keith Raniere Sentenced to 120 Years in Prison for Racketeering and Sex Trafficking Offenses | United States Department of Justice, www.justice.gov, ‏2020-10-27 Josh Bloch, Kathleen Goldhar, Anita Elash and Dave Pizer, The making of Vanguard, newsinteractives.cbc.ca, ‏September 12, 2018 Poor Little Rich Girls: The Ballad of Sara and Clare Bronfman, Observer, ‏2010-08-10 Frank Parlato, Univision's timeline of Keith Raniere's life, Frank Report, ‏2018-07-14 Robert Brum, Sex cult NXIVM founder Keith Raniere's sad, lonely Rockland childhood; sentenced to prison, The Journal News Raniere Affidavit Ross Case, 2012-02-16 Meier, Barry (2019-05-01). "Once Idolized, Guru of Nxivm 'Sex Cult' to Stand Trial Alone". The New York Times. ISSN 0362-4331. נבדק ב-2024-08-24. James M. Odato and Jennifer Gish, In Raniere's shadows, www.timesunion.com, ‏Feb 22, 2012 CBC Radio, TRANSCRIPT: Uncover: Escaping NXIVM - Season 1, EP 3, www.cbc.ca, ‏Apr 04, 2019 Norris McWhirter, Donald McFarlan, The Guinness book of records : 1989, Enfield, Middlesex : Guinness Pub., 1988, ISBN 978-0-85112-878-8 Suzanna Andrews, The Heiresses and the Cult, Vanity Fair, ‏2010-10-13 Brendan J. Lyons, Law enforcement has fielded NXIVM complaints for years, www.timesunion.com, ‏Nov 13, 2017 Jon Campbell, Toni Natalie tells all about life with NXIVM's Keith Raniere, her ex, Democrat and Chronicle Cult of Personality, Forbes Cult of NXIVM Series Part 8: The Relentless Pursuit of Enemies, artvoice.net Allison Mack and the Story of NXIVM: Inside the Downfall of a Sex Cult That Turned Women Into Recruiters, E! Online, ‏2021-07-03 Grigoriadis, Vanessa (2018-05-30). "Inside Nxivm, the 'Sex Cult' That Preached Empowerment". The New York Times. ISSN 0362-4331. נבדק ב-2024-08-24. Scott Johnson,Rebecca Sun, Scott Johnson, Rebecca Sun, Her Darkest Role: Actress Allison Mack’s Descent From ‘Smallville’ to Sex Cult, The Hollywood Reporter, ‏2018-05-16 וושינגטון, רן דגוני (2010-10-19). "האב, הבנות והכת המסתורית". Globes. נבדק ב-2024-08-24. Robert Jay Lifton's eight criteria of thought reform as applied to the Executive Success Programs, culteducation.com A Critical Analysis of the Executive Success Programs Inc., culteducation.com NXIVM Corp. v. Ross | Digital Media Law Project, www.dmlp.org פורבס, מייקל פרידמן (2003-10-23). "גורו בע"מ". Globes. נבדק ב-2024-08-24. גלובס, שירות (2010-10-18). "תחקיר "ואניטי פייר": האחיות ברונפמן הזרימו 150 מ' ד' לכת". Globes. נבדק ב-2024-08-24. סוכנויות הידיעות, הכת הסודית שבלעה 150 מיליון דולר מכספי משפחת ברונפמן, באתר הארץ, ‏19 באוקטובר 2010 דגוני, רן (2010-10-24). "ראש הכת בה מעורבות בנותיו של ברונפמן: "גרמתי למות אנשים"". Globes. נבדק ב-2024-08-24. סוכנויות הידיעות, דיווח: מנהיג ארגון נקסיום שבו מושקעות בנותיו של המיליארדר אדגר ברונפמן: "דאגתי למותם של אנשים", באתר הארץ, ‏23 באוקטובר 2010 ‘Smallville’ Actress Kristin Kreuk ‘Horrified and Disgusted’ by Nxivm Cult She Left, The Daily Beast, ‏2018-03-30 ברי מאייר, ניו יורק טיימס, סימון נשים בברזל מלובן ומשטרי דיאטה סגפניים: כך נראים החיים בכת סודית בארה"ב, באתר הארץ, ‏5 בנובמבר 2017 השחקנית שהובילה למעצרו של מנהיג כת הסקס הנודע מדברת לראשונה: "סומנתי בברזל לוהט וגייסתי שפחות מין", באתר וואלה, ‏2019-12-10 A. B. C. News, Former NXIVM member says she was invited into a secret sorority, then branded, ABC News Self-help guru denies enslaving, branding women in Nxivm sex cult, NBC News, ‏2018-05-04 The Associated Press, Leader of alleged cult that ensnared Vancouver woman appears in court, www.cbc.ca, ‏Mar 27, 2018 NXIVM leader Keith Raniere arrested, cult-like sex club branded female "slaves" with Raniere's initials - CBS News, www.cbsnews.com, ‏2018-03-27 Kyle Swenson, Feds say self-help guru coerced followers into sex, had them branded with a cauterizing pen, www.washingtonpost.com, ‏March 27, 2018 Tom Porter, Self-Help Guru Accused of Sex Trafficking, Newsweek, ‏2018-03-28 Helmore, Edward (2018-04-22). "Smallville's Allison Mack was allegedly a 'top member' of cult that abused women". The Guardian. ISSN 0261-3077. נבדק ב-2024-08-24. Eastern District of New York | Founder of “NXIVM,” a Purported Self-Help Organization, and Actor Indicted for Sex Trafficking and Forced Labor Conspiracy | United States Department of Justice, www.justice.gov, ‏2018-04-20 Allison Mack Arrested for Role in Keith Raniere Sex Cult | Time, web.archive.org, ‏2018-04-22 Sandra Gonzalez, Allison Mack granted bail in sex trafficking case, CNN, ‏2018-04-24 בלומברג, הבת של אדגר ברונפמן שוחררה בערבות של 100 מיליון דולר בעקבות מעורבות בכת מין, באתר TheMarker‏, 25 ביולי 2018 איתמר לוין, 81 חודשי מאסר לקלייר ברונפמן, באתר News1 מחלקה ראשונה, 1 באוקטובר 2020 Emily Saul, Nxivm co-founder Nancy Salzman pleads guilty in sex cult case, ‏2019-03-13 Allison Mack NXIVM case: Smallville actress in possible plea negotiations, Keith Raniere pleads not guilty in alleged sex cult case - CBS News, www.cbsnews.com, ‏2019-03-18 הארץ, השחקנית אליסון מאק הודתה כי שידלה נשים להפוך לשפחות מין, באתר הארץ, 9 באפריל 2019 Press, Associated (2019-04-08). "Smallville star Allison Mack pleads guilty to racketeering in Nxivm case". The Guardian. ISSN 0261-3077. נבדק ב-2024-08-24. שלוש שנות מאסר לשחקנית אליסון מאק, באתר ‏מאקו‏, 30 ביוני 2021 הניו יורק טיימס, מנהיג כת המין הסודית נקסיום הורשע בסחר בנשים ובסחיטה באיומים, באתר הארץ, 20 ביוני 2019 120 שנות מאסר למנהיג כת המין של ניו יורק, באתר ynet, 28 באוקטובר 2020 חן חדד, "אתה טורף מיני": האיש שעמד במרכז סדרה תיעודית נידון למאסר של 120 שנה, באתר הארץ, 28 באוקטובר 2020 Giulia McDonnell Nieto del Rio,Madeline Holcombe,Rob Frehse, Nxivm leadership accused of illegal psychological experiments and systematic abuse in federal lawsuit, CNN, ‏2020-01-30